
CENU APTAUJAS NOLIKUMS
[bookmark: _Hlk198797481]“Vakanto amatu publicēšana darba sludinājumu portālos”
(ID Nr. RAKUS CA/2025/62)

1. Iepirkuma priekšmets: SIA “Rīgas Austrumu klīniskās universitātes slimnīca” (turpmāk – Pasūtītājs) vakanto amatu publicēšana darba sludinājumu portālos (turpmāk – Pakalpojums), lai nodrošinātu lielāku pretendentu pieteikumu skaitu un kvalitatīvāku darbinieku atlases procesu.
2. Vispārīgie nosacījumi:
2.1. Pieteikums/Finanšu piedāvājums un Tehniskā specifikācija/Tehniskais piedāvājums ir jāparaksta pretendenta pārstāvim ar pārstāvības tiesībām vai tā pilnvarotai personai. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara.
2.2.  Piedāvājums jāiesniedz latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
2.3.  Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā punktā minētā normatīvā akta prasībām, Cenu aptaujas komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.  Pasūtītājam, izvērtējot piedāvājumus, nepieciešamības gadījumā ir tiesības prasīt no Pretendenta papildus apliecinājumus par atbilstību prasībām, lūdzot iesniegt apliecinošus dokumentus, līgumu/vienošanās kopijas, parakstītus apliecinājumus u.tml.
2.5. [bookmark: _Hlk167803079] Līgums tiks slēgts ar izpildes termiņu no 2025.gada 13.jūnija uz 24 mēnešiem vai līdz līgumcenas 9 999,99 EUR bez PVN apguvei, atkarībā no tā, kurš no nosacījumiem iestāsies pirmais. Gadījumā, ja 24 mēnešu periodā Līguma cena netiek apgūta, Pusēm ir tiesības pagarināt līguma izpildes termiņu līdz Līguma cenas pilnīgai apguvei.
3. Prasības pretendentam un iesniedzamie dokumenti:
3.1.  Pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
3.2.  Attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai Pretendents tiek likvidēts;
3.3. [bookmark: _Hlk190867037] Pretendents nav iekļauts sankciju sarakstos.
4. Iesniedzamie dokumenti:
4.1.  Pieteikums/Finanšu piedāvājums (atbilstoši 1.pielikumam).
4.2.  Tehniskā specifikācija/Tehniskais piedāvājums  (atbilstoši 2.pielikumam).
5. Vērtēšanas kritēriji un līguma slēgšanas tiesību piešķiršana
5.1.  Cenu aptaujas komisija veic iesniegto Pretendentu piedāvājumu vērtēšanu slēgtā sēdē un pārbauda piedāvājumu atbilstību visām Cenu aptaujas nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājumu, kuru nosaka, ņemot vērā piedāvājuma cenu un nolikumā noteiktos kritērijus.
5.2.  Cenu aptaujas komisija Pretendentu piedāvājumus izvērtēs šādi:


 5.2.1. Tehniskā piedāvājuma atbilstības pārbaude:
 Cenu aptaujas komisija pārbauda, vai iesniegtais Tehniskais piedāvājums atbilst Cenu aptaujas nolikumam un Pasūtītāja Tehniskajai specifikācijai.
              5.2.2. Pieteikuma/Finanšu piedāvājuma vērtēšana:
Cenu aptaujas komisija izvērtē Pretendentu iesniegto Finanšu piedāvājumu atbilstību 1.pielikumam. 
Pakalpojuma maksā ir jāiekļauj visas izmaksas, kas saistītas ar piedāvājuma izpildi, kā arī Latvijas Republikā noteiktie nodokļi, nodevas un citas izmaksas izņemot PVN.
Cena ir jānorāda ar precizitāti 2 (divas) zīmes aiz komata.
              5.2.3. Piedāvājuma vērtēšana saskaņā ar izraudzīto piedāvājuma izvēles kritēriju:
 Cenu aptaujas komisija izvēlas saimnieciski visizdevīgāko piedāvājumu pēc šādiem vērtēšanas kritērijiem un to skaitliskajām vērtībām:

	Kritērijs
	Kritērija īpatsvars %

	A - Piedāvātā cena par pakalpojuma sniegšanu
	60

	B – Kvalitātes kritēriji
	40

	Maksimālais iespējamais kopējais īpatsvars:
	100



1. Cenu aprēķina pēc šādas formulas:
A = Azem/Aver x 60, kur:
A – pretendenta iegūtais punktu skaits;
Azem – zemākā piedāvātā cena;
Aver – vērtējamā piedāvātā cena;
40 – maksimālais iegūstamais punktu skaits.
[bookmark: _Hlk42523789]2. Cenu aptaujā piedāvājumā, izvērtējot pakalpojuma un uzņēmuma kā pakalpojuma sniedzēja piedāvājumu, par katru atbilstošu cenu aptaujas specifikā noteikto, prasīto tiek piešķirti punkti no 0-3 (atkarībā no vērtējamā kritērija). 
	Nr.
	Prasības
	Iespējamais punktu skaits

	Uzņēmums kā pakalpojuma sniedzējs (vērtēšanas kritērijs ir maksimāli lielākais skaits):

	1.
	Licencēts pakalpojuma sniedzējs
	0-1*

	2.
	Lietotāju skaits vienā mēnesī un gadā
	0-2**

	3.
	Darba sludinājumu portāla apmeklējumu skaits vienā mēnesī un gadā
	0-2

	4.
	Skatījumu skaits vienā mēnesī un gadā kopā
	0-2

	5.
	Publicēto darba sludinājumu skaits vienā mēnesī un gadā kopā
	0-2

	6.
	Pretendentu skaits, kas piesakās caur darba portālu vienā mēnesī un gadā kopā
	0-2

	7.
	Skatījumu skaits vienam sludinājumam
	0-3***

	8.
	Maksimālais pieteikumu skaits vienā mēnesī un gadā kopā
	0-2

	9.
	Skatījumu skaits no mobilajām ierīcēm vienā mēnesī un gadā kopā
	0-2

	10.
	Noslēgtie līgumi ar darba devējiem
	0-3

	11.
	Darba sludinājumu portāla esamība/atpazīstamība/apmeklējums sociālajos tīkos, kādos
	0-3

	12.
	CV datu bāzes pieejamība, CV skaits
	0-3

	Pakalpojums:

	13.
	Iespēja atlasīt konkrētas vakances prasībām atbilstošus CV
	0-1

	14.
	Iespēja saglabāt iepriekš izvēlētus CV atlases kritērijus konkrētam amatam, lai atvieglotu attiecīgās specialitātes kandidātu meklēšanu nākamajā reizē
	0-1

	15.
	Iespēja iepriekš atlasītos CV saglabāt atsevišķā katalogā un apskatīt tos vēlāk datubāzes izmantošanas laikā
	0-1

	16.
	Iespēja veikt atlasīto CV apstrādi, salīdzināšanu, e-pasta nosūtīšanu kandidātiem utt.
	0-1

	17.
	Izmantojot nodarbinātības informācijas datu bāzi, iespēja nosūtīt paziņojumus/ atbildes e-pastus pretendentam
	0-1

	18.
	Esamība/pārstāvniecība sociālajos tīklos, norādīt kādos
	0-2

	19.
	Apkalpošanas standarti
	0-1

	20.
	Sludinājumu publicēšanas formāti un veidi 
	0-3

	21.
	Iespēja publicēt neierobežotu sludinājumu skaitu
	0-1

	22.
	Sludinājuma redzamības palielināšana - automātiska tā pacelšana pirmajās rindās
	0-1



Piezīmes:
0-1* ja atbilde ir iespējama “jā/nē” vai tiek vērtēta aprakstā sniegtā informācija par pakalpojumu vai uzņēmumu kā pakalpojuma sniedzēju;
0-2** kur attiecināms, norādīt divas pozīcijas un tiek vērtēts kopējais apjoms/skaits;
0-3*** lielākais punktu skaits ir atkarīgs no norādītās informācijas uzskaitījuma (skaita/apjoma/apraksta)
3. Par saimnieciski izdevīgāko tiks atzīts pretendents, kurš būs ieguvis augstāko punktu skaitu, saskaitot A un B vērtēšanas kritērijus.
4. Ja Cenu aptaujas komisija konstatēs, ka vismaz divu piedāvājumu punktu skaits ir vienāds, Cenu aptaujas komisija līguma slēgšanas tiesības piešķirs piedāvājumam, kurš būs ieguvis lielāko punktu skaitu 8.pozīcijā “Maksimālais pieteikumu skaits vienā mēnesī un gadā kopā”.

5. Pieteikuma iesniegšana:
Pretendentam jāiesniedz atbilstoši sagatavoti, aizpildīti un parakstīti Piedāvājumam iesniedzamie dokumenti (Pieteikums/Finanšu piedāvājums un Tehniskā specifikācija/Tehniskais piedāvājums) līdz 05.06.2025. plkst. 16:00 elektroniski, sūtot uz elektroniskā pasta adresi iepirkumi@aslimnica.lv ar norādi “Vakanto amatu publicēšana darba sludinājumu portālos”, ID Nr. RAKUS CA/2025/62.
6. Kontaktinformācija:
 Kontaktpersona par cenu aptaujas priekšmetu un Tehnisko specifikāciju: Personāla piesaistes, atlases un integrācijas vadība Personāla piesaistes un atlases vadītāja Elīna Barloti, mobilais tālrunis 29625211, e-pasts: elina.barloti@aslimnica.lv.
Jautājumos par cenu aptaujas nosacījumiem, iesniedzamajiem dokumentiem – Iepirkumu daļas vecākā iepirkumu speciāliste Inese Elksne, e-pasts: inese.elksne@aslimnica.lv.

